text: Nu er livredderne klar på stranden
  28 juni 2019 kl. 13.57
  Det er en god ide at kende baderådene, før du går i vandet.
  Nu er det sommer, skolerne er ferielukkede, og fra i dag er livredderne fra Trygfonden på plads på strandene.
  
  De anbefaler, at du altid bader imellem de to rød-gule flag i strandkanten, som markerer det område i vandet, de holder særligt øje med.
  
  Ud over at redde dit liv, hvis du er ved at drukne, kan livredderne også fortælle om de særlige forhold som for eksempel strøm og hestehuller, der måtte være på netop din badestrand.
  frem til den 21. august er livredderne på disse strande i Syd- og Sønderjylland fra klokken ti til atten:
  Fredericia
  Vejers
  Henne
  Lakolk
  Rindby
  Hvidbjerg
  Fem gode baderåd:
  Lær at svømme
  gå aldrig i vandet alene
  Læs vinden og vandet
  Lær stranden at kende
  Slip ikke børnene af syne
  Se uddybende baderåd her.
  
  